Subject: ხელშეკრულება
From: Natia Nogaideli <[email-masked]>
To: Tamar Gabunia <[email-masked]>
Cc: Mariam Darakhvelidze <[email-masked]>
Date: Tue, 02 Jul 2019 17:31:19 +0000

საღამო მშვიდობისა,

მოგეხსენებათ, რომ ჯანმრთელობის დაცვის დეპარტამენტის რეგულირების სამმართველოში შტატგარეშე თანამშრომლად 3 თვის ვადით დასაქმებული იყო ნია ხაჩიძე. მისი საქმიანობა მოიცავდა ელექტრონული სამედიცინო ჩანაწერების სისტემის იმპლემენტაციის ფარგლებში განხორციელებულ აქტივობებს (ნორმატიული აქტის ცვლილების პროექტის მომზადებაში ჩართულობა, ტრენინგების ორგანიზება/ჩატარება, შემოსულ კითხვებზე რეაგირება, დამხმარე ინსტრუმენტების მომზადებაში მონაწილეობა), ნარკოლოგიისა და ფსიქიატრიის ერთიანი საინფორმაციო სისტემის ამოქმედების ფარგლებში ბიზნეს-პროცესების დაგეგმვასა და ნარკოლოგიური და ფსიქიატრიული დაწესებულებების ტექნიკური რეგლამენტის შემუშავების პროცესებში ჩართულობას, GMP/GDP სტანდარტების დანერგვის მიმართულებით საქმიანობას, ევროკავშირთან ჰარმონიზაციის ფარგლებში (ორგანოთა გადანერგვის მიმართულებით) მიმდინარე ღონისძიებებში დახმარებას. ასევე, ჩემი დავალებით იგი ასრულებდა სხვადასხვა რუტინულ საქმიანობას (მ.შ., კორესპონდენციის შესრულება, დოკუემნტების მოძიება/თარგმნა და სხვ.).

ამ სამი თვის ვადაში ნია ხაჩიძემ თავი წარმოაჩინა როგორც გონიერმა, ბეჯითმა, მიზანმიმართულმა, თავაზიანმა ახალგაზრდამ. ის თითოეულ დავალებას ასრულებდა პასუხისმგებლობის მაღალი გრძნობით, დროულად და ხარისხიანად.

მოგეხსენებათ, რომ რეგულირების სამმართველოს ფუნქციები საკმაოდ ვრცელია. ამავდროულად, მიმდინარე წელს  რეგულირების სამმართველო ევროკავშირთან ასოცირების ფარგლებში ახორციელებს მთელ რიგ აქტივობებს, ამასთან, ქვეყანაში ხორციელდება ელექტრონული სამედიცინო ჩანაწერების სისტემის დანერგვის პროცესიც, რაშიც ინფორმაციული ტექნოლოგიების დეპარტამენტთან ერთად აქტიურად არის ჩართული რეგულირების სამმართველო (მ.შ., ტრენინგების ნაწილში).

ხსენებულის გათვალისწინებით, მიზანშეწონილია, განხორციელდეს ჯანმრთელობის დაცვის დეპარტამენტის რეგულირების სამმართველოს გაძლიერება.

გთხოვთ, თქვენს დახმარებას ნია ხაჩიძის შტატგარეშე თანამშრომლად აყვანასთან დაკავშირებით.

პატივისცემით,

ნათია